Rafizi Ramli

Mohd Rafizi bin Ramli (lahir 14 September 1977) adalah timbalan presiden Parti Keadilan Rakyat terkini selepas memenangi Pemilihan Keadilan 2022. Sebelum ini beliau menjawat jawatan setiausaha agung, naib presiden dann juga pengarah strategi PKR lalu pernah menjadi Ahli Dewan Rakyat bagi kawasan parlimen Pandan, Selangor dari 2013 hingga 2018. Beliau juga menubuhkan syarikat pertubuhan bukan keuntungan Malaysia yang dinamakan Invoke Malaysia (INVOKE) pada 2016 yang berpusat di Sungai Besi. Tujuan pertubuhan ini adalah untuk kempen politik bagi mengkaji analisis politik dan statistik politik yang berada di Malaysia.

Latar belakang peribadi dan pendidikan 
Rafizi Ramli dilahirkan pada 14 September 1977 di Besut, Terengganu. Beliau mendapat pendidikan di Kolej Melayu Kuala Kangsar (1990–1994) sebelum melanjutkan pelajaran di University of Leeds, England (1996–1999).

Kerjaya 
Selepas belajar, Rafizi bekerja di firma Jeffreys Henry Chartered Accountants, London (1999 – 2003). Beliau diterima sebagai ahli Institute of Chartered Accountants in England and Wales (ICAEW) pada 2003 dan Malaysian Institute of Accountants (MIA) pada 2003 apabila pulang ke Malaysia.

Rafizi bekerja di Petronas / MTBE Malaysia Sdn Bhd (2003 – 2005) dan menjadi Pengurus, Propane Dehydrogenation Plant.

Kerjaya beliau menapak ke Pengurus Kanan (Perancangan Perniagaan, Operasi dan Teknologi Urusniaga Petrokimia).

Semasa di Petronas Carigali Sdn Bhd (2007 – 2009), beliau menjadi Pengurus Kanan (Perakaunan, Belanjawan dan Percukaian Antarabangsa).

Pada 2009 beliau bertukar kerja ke Pharmaniaga Berhad sebagai pengurus besar, sebelum menjadi ketua eksekutif di Pejabat Penasihat Ekonomi Selangor (2009 – 2012)

Politik 
Beliau bertanding untuk kawasan parlimen Pandan pada pilihanraya umum ke-13 pada tahun 2013 dan menang dengan jumlah undi 48,183.Selepas Tewas Pada Pemilihan PKR 2018 Dengan Bertanding Sebagai Calon Timbalan Presiden PKR dengan Penyandang Ketika itu iaitu Dato' Seri Azmin Ali Dengan Mendapat undian 68,730 Berbanding Azmin Ali iaitu sebanyak  71,635.Selepas Dari Tewas Pemilihan Tersebut Beliau Mengumumkan Mahu "Bercuti" Daripada Politik.Pada Tahun 2022 Beliau Mengumumkan Mahu Kembali Politik Sekaligus Mengumumkan Mahu Bertanding Jawatan Sebagai Calon Timbalan Presiden PKR sekali lagi pada Pemilihan PKR 2022 Dan Memenangi Jawatan Tersebut Dengan Undian Sebanyak 59,678 Berbanding Pencabarnya iaitu Datuk Seri Saifuddin Nasution Sebanyak 43,010.

Debat Sinar : Rafizi vs Khairy 2012 
Rafizi Ramli dan Khairy Jamaluddin menerima jemputan berdebat di Auditorium Kompleks Kumpulan Media Karangkraf, Shah Alam pada 22 Mei 2012. Mereka membicarakan tentang isu PTPTN, pendidikan percuma, IPTA dan kelangsungan IPTS dan beban hutang mahasiswa di Malaysia. Kira-kira 400 orang hadir mendengar perdebatan selama 1.30 jam itu. Moderator ialah Dr Maszlee Malik.

Debat Model Ekonomi Baru : Rafizi vs Muhammed Syahir Sulaiman 2023

Isu dan kontroversi

Pendedahan Isu NFC dan Saman daripada Shahrizat 

Pada 8 November 2011, beliau telah mendedahkan isu National Feedlot Corporation Berhad (NFC) di dalam blog beliau, memperincikan penyelewengan yang dilakukan oleh keluarga Shahrizat Abdul Jalil. Akibat daripada itu, Pada 19 Januari 2012, beliau dan  Ketua Wanita Keadilan, Zuraida Kamaruddin telah disaman fitnah oleh Datuk Seri Shahrizat Abdul Jalil di Mahkamah Tinggi Kuala Lumpur kerana memburukkan nama beliau. Jika gagal mempertahankan diri dan membuktikan kebenaran tuduhan beliau, Rafizi kemungkinan muflis , sedangkan Shahrizat hanya perlu membayar kos guaman dan pentadbiran jika saman itu ditolak. Ketua wanita Umno itu menuntut RM50 juta untuk gantirugi umum dan RM50 juta untuk gantirugi teruk dan teladan. Peguam Datuk Seri Muhammad Shafee Abdullah yakin Shahrizat tidak bersalah.

Memenjarakan Rosmah dan Najib
Rafizi Ramli telah mengeluarkan kenyataan bahawa sekiranya Anwar Ibrahim telah mengangkat sumpah sebagai Perdana Menteri Malaysia yang ke-7, Najib dan Rosmah akan terus dipenjarakan..

Keputusan pilihan raya

Buku 
Reformasi 2.0 (harga RM 10.00) -

Rujukan

Pautan luar 
 Blog Rafizi Ramli - http://rafiziramli.com .

Anggota Parti Keadilan Rakyat
Orang hidup
Kelahiran 1977
Ahli politik Malaysia berketurunan Melayu
Muslim Malaysia
Orang dari Terengganu
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-15